A 7-a ediție a “Bucharest Colloquium of Language Acquisition”, organizată la Universitatea din București în perioada 19-20 noiembrie 2021

[bookmark: _GoBack]În perioada 19-20 noiembrie 2021, Centrul pentru Studiul Dezvoltării Limbajului și al Comunicării Lingvistice din cadrul Universității din București organizează a 7-a ediție a evenimentului “Bucharest Colloquium of Language Acquisition”. 
Colocviul are loc o dată la doi ani și promovează cercetarea științifică în domeniul achiziției și învățării limbii din perspectivă generativă. 
Anul acesta, evenimentul reunește lingviști de la universități din Australia, Franța, Georgia, Germania, Grecia, Italia, Portugalia, precum și de la Universitatea din București. 
Printre altele, sâmbătă, 20 noiembrie 2021, în cadrul atelierului „Achiziția românei ca limbă de patrimoniu”, organizat de Elena Soare de la Universitatea Paris 8 și CNRS, vor fi prezentate cele mai importante rezultate ale proiectului „Langues d’héritage en France”, la care au participat lingviști de la Universitatea Paris 8, CNRS, Inalco, Universitatea din Strasbourg și Universitatea din București.
Programul integral al celei de-a 7-a ediții a evenimentului “Bucharest Colloquium of Language Acquisition” poate fi accesat aici.


